NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5795)
  + [Valencià](/va/acuerdo/5795)






Selector de idioma

Leer

* [Español](/es/acuerdo/5795)
* [Valencià](/va/acuerdo/5795)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL[Butlletí Oficial Universitat d'Alacant](/ca/Publicacion)
==================================================================================================================================================================================================================================

Secretaria General

Butlletí Oficial Universitat d'Alacant





NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL

Data d'aprovació
:   28/05/2020

Data de publicació
:   28/05/2020

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=5795.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5795)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5795)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL&url=https://www.boua.ua.es/va/acuerdo/5795)

**Títol:** NORMATIVA DE LA UNIVERSITAT D'ALACANT PER A LA REGULACIÓ DELS CONCURSOS D'ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de maig de 2020

El Consell de Govern de la Universitat d'Alacant, en la sessió ordinària del dia 28 de maig de 2020, ha aprovat per unanimitat la

NORMATIVA DE LA UNIVERSITAT D’ALACANT PER A LA REGULACIÓ DELS CONCURSOS D’ACCÉS PER A LA CONTRACTACIÓ COM A PROFESSOR/A CONTRACTAT/DA DOCTOR/A EN MODALITAT NO PRESENCIAL

El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19 ha suspès l'activitat educativa presencial en tots els centres i etapes, cicles, graus, cursos i nivells d'ensenyament, incloent-hi l'ensenyament universitari, com també qualssevol altres activitats educatives o de formació impartides en altres centres públics o privats, i indica que durant el període de suspensió es mantindran les activitats educatives a través de les modalitats a distància i en línia, sempre que resulte possible. Aquest mateix reial decret estableix, en la disposició addicional tercera, la suspensió de terminis administratius per a la tramitació dels procediments de les entitats del sector públic, que seran represos en el moment en què perda vigència l'esmentat reial decret o, si escau, les pròrrogues d'aquest.

D'altra banda, les mesures per a tornar a la normalitat es preveuen en diferents fases, de manera gradual i tenint en compte diferents graus de mobilitat. En conseqüència, algunes de les comissions de selecció podrien tenir problemes per a la constitució i actuació presencial de tots els membres en els terminis establits, més encara quan per a fer-ho és necessari a vegades el desplaçament des d'altres universitats. Un raonament similar és també vàlid per a l'assistència presencial de les persones aspirants.

Aquesta normativa té com a objectiu regular els concursos d'accés per a la contractació com a professor/a contractat/da doctor/a de la Universitat d'Alacant en modalitat no presencial, però sense pretendre fer una regulació completa i exhaustiva, sinó limitada a les qüestions especials i a les particularitats que presenten aquests concursos, que es duran a terme en una modalitat no presencial. Per això, per a tot allò que no estiga previst en aquesta normativa serà aplicable la Normativa de la Universitat d'Alacant per la qual es regulen els concursos d'accés per a la contractació de professor/a contractat/da doctor/a. Per aquesta raó, en aquesta normativa s'ha realitzat una regulació especial únicament d'aquelles qüestions que així ho requerien.

L'article 14 de la Llei 39/2015, d'1 d'octubre, regula el dret i l’obligació de la ciutadania de relacionar-se amb les administracions públiques sobre la base de la llibertat de les persones físiques per a triar si aquestes comunicacions les realitzen a través de mitjans electrònics o no, llevat que estiguen obligades a fer-ho. L'apartat 3 d'aquest mateix article assenyala que, reglamentàriament, les administracions podran establir l'obligatorietat de relacionar-s’hi a través de mitjans electrònics per a uns certs procediments i col·lectius de persones físiques que, per raó de la capacitat econòmica, tècnica, dedicació professional o altres motius, quede acreditat que tenen accés i disponibilitat dels mitjans electrònics necessaris. Una idèntica redacció hi ha en l'article 16.5 de la Llei 39/2015, d'1 d'octubre, a la possibilitat de regular reglamentàriament l'obligació de presentar-hi uns determinats documents per mitjans electrònics. En aquest context, pot garantir-se que el col·lectiu que aspira a un contracte laboral com a professor/a contractat/da doctor/a en una universitat té el grau de qualificació acadèmica i professional necessàries i disposa de mitjans electrònics adequats per a presentar electrònicament la documentació requerida, com també per a participar en el concurs de forma no presencial utilitzant mitjans electrònics.

Aquesta normativa és d'àmbit temporal, per la qual cosa la vigència està limitada a la duració de la situació de no presencialitat motivada per la situació, evolució i perspectives de la COVID-19. Una vegada que es torne a la normalitat i els concursos puguen realitzar-se de manera presencial, aquesta normativa quedarà sense efecte.

Article 1. Objecte i àmbit d’aplicació

1. Aquesta normativa té com a objectiu regular els concursos d'accés per a la contractació com a professor/a contractat/da doctor/a de la Universitat d'Alacant en modalitat no presencial.

2. Per a tot allò que no estiga previst en aquesta normativa , serà aplicable la Normativa de la Universitat d'Alacant per la qual es regulen els concursos d'accés per a la contractació de professor/a contractat/da doctor/a.

Article 2. Determinació del caràcter no presencial del concurs i actuacions que cal seguir

1. És competència de la Comissió de Selecció establir el caràcter no presencial del concurs, seguint les instruccions que, a aquest efecte, dicte la Universitat d'Alacant. Una vegada establit aquest caràcter no presencial, totes les actuacions de la Comissió de Selecció amb les persones aspirants seran de forma no presencial.

2. Amb la finalitat que puga produir-se l'oportuna interacció entre les persones aspirants i les persones integrants de la Comissió de Selecció que pogueren assistir de forma no presencial, s'ha de fer ús d'eines que permeten una videoconferència grupal en la qual tots les persones assistents puguen interactuar.

3. Podrà ser utilitzada qualsevol aplicació disponible a través dels serveis externs de la Universitat d'Alacant que tenen una subscripció institucional (plataformes de Google i Microsoft Office 365). Els membres de la Comissió de Selecció que pertanyen a la Universitat d'Alacant hauran d'accedir als serveis de Google o Microsoft a través del compte cvajeckqqsias @jjxwqk.ux.yh q @qshuodu.hb.zt, respectivament. En qualsevol cas, la Unitat d'Accés PDI del Servei de Selecció i Formació, amb el suport del Servei d'Informàtica, facilitarà a cada Comissió de Selecció almenys dos enllaços permanents (un privat i altre públic) en la plataforma de videoconferència Google Meet.

4. Per a garantir les sessions públiques per a les diferents actuacions de la Comissió de Selecció establides en la Normativa de la Universitat d'Alacant per la qual es regulen els concursos d’accés per a la contractació de professor contractat doctor o professora contractada doctora, es publicarà, juntament amb la convocatòria per a l'acte de presentació, la forma en la qual podrà seguir-se de forma no presencial, tant eixe acte de presentació com la resta d'actuacions que requereixen de sessió pública.

Article 3. Acte de constitució i sessions internes de la Comissió de Selecció

Tant l'acte de constitució de la Comissió de Selecció com la resta de sessions no públiques d'aquesta podrà realitzar-se de forma no presencial de totes o part de les persones que la integren. La convocatòria que a aquest efecte ha de realitzar el/la president/a de la Comissió , tenint en compte el contingut de l'article 17 de la Llei 40/2015, d'1 d'octubre, de règim jurídic del sector públic, indicarà les condicions en les quals tindrà lloc la sessió, el sistema de connexió i, si escau, els llocs en què estiguen disponibles els mitjans tècnics necessaris per a assistir i participar en la reunió.

Article 4. Acte de presentació

1. Una vegada establit el caràcter no presencial del concurs, l'actuació de la Comissió de Selecció amb les persones aspirants en l'acte de presentació serà de forma no presencial.

2. La convocatòria per a l'acte de presentació haurà d'indicar, si escau, si el desenvolupament del concurs s'ha establit en modalitat no presencial i la manera en la qual les persones aspirants han de fer arribar la documentació requerida. En aquest cas, s'indicarà expressament que les persones aspirants han d'aportar únicament còpia digital del currículum vitae (historial acadèmic, docent i investigador), com també del programa docent d’una assignatura bàsica o obligatòria de l'àrea de coneixement a la qual es vincule la plaça. Així mateix, hauran d'aportar una única còpia digital de la documentació que acredite fefaentment els mèrits al·legats. La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.

Article 5. Desenvolupament de les proves

Una vegada establit el caràcter no presencial del concurs, l'actuació de la Comissió de Selecció amb les persones aspirants en el desenvolupament de les proves es durà a terme de forma no presencial. Tant les exposicions orals de totes les persones aspirants com les preguntes, els aclariments i el debat que sol·licite la Comissió es realitzaran mitjançant una videoconferència grupal en la qual totes les persones assistents puguen interactuar.

Disposició addicional primera. Referències a mitjà o plataforma virtual

Qualsevol referència a lloc o estança en la normativa de la Universitat d'Alacant per la qual es regulen els concursos d'accés per a la contractació de professor/a contractat/da doctor/a s'entendrà referida en aquesta normativa a mitjà o plataforma virtual.

Disposició addicional segona. Habilitació per al desenvolupament i interpretació d’aquesta normativa

S'habilita al vicerectorat amb competències en matèria de professorat per a formular les instruccions que resulten necessàries per a desenvolupar o interpretar el contingut d’aquesta normativa

Disposició transitòria primera. Concursos iniciats amb anterioritat

Aquells concursos iniciats amb anterioritat a l'entrada en vigor d'aquesta normativa podran acollir-se a allò que indica aquesta normativa sempre que les persones aspirants en el concurs així ho expressen en un escrit dirigit al/a la rector/a de la Universitat.

Disposició final primera. Vigència

Aquesta normativa estarà en vigor fins que finalitze la situació de no presencialitat motivada per la situació, evolució i perspectives de la COVID-19.

Disposició final segona. Entrada en vigor

Aquesta normativa entrarà en vigor l'endemà de la publicació en el Butlletí Oficial de la Universitat d'Alacant després de l’aprovació en el Consell de Govern.





[Carretera Sant Vicent del Raspeig s/n  
03889 Sant Vicent del Raspeig - Alacant  
 Tel. 49 224 5226 - Fax 34 433 7093](https://www.google.es/maps/@98.663473,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12415&trk=tyah&trkInfo=tarId%3I2443967157065%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)